stanford-oval/wikipedia huggingface dataset:
Ice Age – jäätikön sankarit
Ääninäyttelijät > Suomenkielinen versio

| --- | --- |
Studio:: Oy PVP Voice Ab / Sun Studio
Käännös:: Arja Meski / Medieværket
Ohjaus:: Heikki Lvehtosaari
Äänitys:: Jikka Teittinen
Miksaus:: Brian ja Benni Christiansen
Suomenkielinen Tuottaja: Pauli Virta & Tiina Kalliala
Tuottaja:: Sven's Christiansen
Missä olit, kun?

| Missä olit, kun? |
| --- | --- |

Tyyli:  dokumentti
Kestoaika:  23 minuuttia
Alkuperämaa:   Suomi
Verkko:  MTV3 MTV Katsomo / C More
Esitetty:  25. huhtikuuta 2021 –
Tuotantokausia:  4
Jaksoja:  22
Tuotanto
Tuottaja(t):   Antti Mälkönen  Jaakko Hietanen 
Ohjaaja(t):   Henrik Lobbas (kausi 1)  Teemu Hirvilinna (kaudet 1, 3, 4)  Ida Tunturipuro (kausi 2)  Riikka Ahjoharju (kausi 4) 
Leikkaaja(t):  Sari Paananen
Tuotantoyhtiö(t):  MTV
Aiheesta muualla
IMDb 
Missä olit, kun? on MTV3-kanavalla esitettävä ohjelmasarja, jossa kerrattiin lähihistorian merkittäviä uutistapahtumia. Ohjelman ensimmäisen tuotantokauden viisi ensimmäistä jaksoa esitettiin huhti-toukokuussa 2021 ja loput viisi elo-syyskuussa 2021. Neliosainen toinen kausi esitettiin alkuvuodesta 2023. Ohjelman kolmas kausi esitettiin tammikuussa 2024.
Ohjelmaa juontavat MTV:n uutisankkurit Kirsi Alm-Siira, Maija Lehmusvirta, Ripsa Koskinen-Papunen, Jan Andersson, Keijo Leppänen, Jaakko Loikkanen, Teemu Niikko ja Teresa Meriläinen-Aho. Uutistapahtumia olivat muistelemassa myös muun muassa Tarja Halonen, Urpo Martikainen, Kari Lumikero, Alviina Alametsä ja Timo Soini.
Jaksot > Ensimmäinen tuotantokausi

| Jakso | Aihe | Ensiesitys MTV3:lla | Katsojaluvut |
| --- | --- | --- | --- |
| 1 | Missä olit, kun WTC-tornit romahtivat? | 25. huhtikuuta 2021 | 533 000 |
| 2 | Missä olit, kun tsunami iski? | 2. toukokuuta 2021 | 416 000 |
| 3 | Missä olit, kun kouluiskut järisyttivät? | 9. toukokuuta 2021 | 294 000 |
| 4 | Missä olit, kun politiikassa rytisi? | 16. toukokuuta 2021 | alle 245 000 |
| 5 | Missä olit, kun Tshernobylissä räjähti? | 23. toukokuuta 2021 | 393 000 |
| 6 | Missä olit, kun terrori iski Turkuun? | 30. elokuuta 2021 | 275 000 |
| 7 | Missä olit, kun tapahtui hulluja? | 6. syyskuuta 2021 | 258 000 |
| 8 | Missä olit, kun kolari pysäytti Konginkankaalla? | 13. syyskuuta 2021 | 354 000 |
| 9 | Missä olit, kun Leijonat voitti MM-kultaa? | 20. syyskuuta 2021 | alle 321 000 |
| 10 | Missä olit, kun Estonia upposi? | 27. syyskuuta 2021 | 320 000 |
↑  Keskikatsojamäärä televisiossa jakson ensiesityspäivänä.
Jaksot > Toinen tuotantokausi

| Jakso | Aihe | Ensiesitys MTV3:lla | Katsojaluvut |
| --- | --- | --- | --- |
| 1 | Missä olit, kun Diana kuoli? | 8. tammikuuta 2023 | 394 000 |
| 2 | Missä olit, kun Lahden dopingskandaali synkisti Suomen? | 15. tammikuuta 2023 | 415 000 |
| 3 | Missä olit, kun Nokia valloitti maailman? | 22. tammikuuta 2023 | 312 000 |
| 4 | Missä olit, kun Christensen teki poliisimurhat? | 29. tammikuuta 2023 | 369 000 |
↑  Keskikatsojamäärä televisiossa jakson ensiesityspäivänä.
Jaksot > Kolmas tuotantokausi

| Jakso | Aihe | Ensiesitys MTV3:lla | Katsojaluvut |
| --- | --- | --- | --- |
| 1 | Missä olit, kun Mikkelissä räjähti? | 7. tammikuuta 2024 | 435 000 |
| 2 | Missä olit, kun Dingo-hysteria villitsi Suomen? | 14. tammikuuta 2024 | 262 000 |
| 3 | Missä olit, kun tuhkapilvi pysäytti Euroopan? | 21. tammikuuta 2024 | 314 000 |
| 4 | Missä olit, kun matkustajajuna syöksyi kiskoilta Jyväskylässä? | 4. helmikuuta 2024 | 320 000 |
↑  Keskikatsojamäärä televisiossa jakson ensiesityspäivänä.
Jaksot > Neljäs tuotantokausi

| Jakso | Aihe | Ensiesitys MTV3:lla | Katsojaluvut |
| --- | --- | --- | --- |
| 1 | Missä olit, kun korona saapui Suomeen? | 28. huhtikuuta 2024 | alle 247 000 |
| 2 | Missä olit, kun Breivik surmasi Utöyalla? | 5. toukokuuta 2024 | 237 000 |
| 3 | Missä olit, kun pesiksen sopupelit pelattiin? | 12. toukokuuta 2024 | alle 229 000 |
| 4 | Missä olit, kun Copterlinen helikopteri syöksyi mereen? | 19. toukokuuta 2024 | 248 000 |
↑  Keskikatsojamäärä televisiossa jakson ensiesityspäivänä.
Aiheesta muualla

Ohjelman traileri YouTubessa
Missä olit, kun? -jaksot MTV Katsomossa
Kainuun Liikunta

| Kainuun Liikunta |
| --- | --- |

Perustettu:  1995
Tyyppi:  liikunnan aluejärjestö
Kotipaikka:  Kajaani
Toiminta-alue:  Kainuu
Toiminnanjohtaja:  Teemu Takalo
Puheenjohtaja:  Pentti Malinen
Aiheesta muualla
Sivusto
Kainuun Liikunta (lyh. KL) on Kainuun alueella toimiva liikunnan aluejärjestö. Järjestön perustehtävä on edistää hyvinvointia Kainuun alueella liikunnan ja urheilun avulla. Lisäksi järjestö tukee liikuntakulttuurin elinvoimaisuutta ja monipuolisuutta paikallisella tasolla. Järjestö edistää Kainuun liikunta- ja urheilutoimijoiden yleistä arvostusta ja toimintaedellytyksiä. Järjestö vaikuttaa myös liikunta- ja urheilukulttuurin kehitykseen Kainuussa.
Kainuun Liikunta on perustettu vuonna 1995. Järjestön toimisto sijaitsee Kajaanissa.
Kainuun Liikunta on liikunnan asiantuntija- ja kehittäjäjärjestö. Järjestö kouluttaa lasten kanssa työskenteliviä, seuratoimijoita ja työyhteisöjen ihmisiä. Lisäksi järjestö puhuu liikunnasta päättäjille ja medialle. Järjestö tekee yhteistyötä paikallisesti, maakunnallisesti ja valtakunnallisesti. Aluejärjestö on yksi viidestätoista aluejärjestöstä.
Makkaraperunat

Makkaraperunat, jossa on tomaattiketsuppia, sinappia, kurkkusalaattia ja sipulia.
Makkaraperunat on grilliruoka, joka koostuu ranskalaisista perunoista ja makkaranpalasista, jotka voi joko paistaa upporasvassa,vaihtoehtoisesti uunissa pellillä tai airfryerissä ja tarjoillaan mausteiden kanssa.
Grillikioskissa makkaraperunoihin lisätään perinteisesti muun muassa seuraavia mausteita: sinappi, ketsuppi, sipuli, valkosipuli, kurkkusalaatti ja majoneesi.
Makkaraperunat tunnetaan Jyväskylän seudulla nimellä taksari eli taksimiehen erikoinen, ja rovaniemeläiset syövät makkaraherkkua. Mikkelissä annos tunnetaan nimellä "pataljoonan pelastus." Kuopiossa ateriasta käytetään nimitystä sitä sun tätä.
Praha

| Praha |
| --- | --- |
 Myötäpäivään ylhäältä: Prahan linna ja Kaarlensilta, Tančící dům, Letohrádek Hvězda, Vanhankaupungin aukio, Venceslauksen aukio, Wallensteinin palatsi, Prahan linnan kuninkaallinen puutarha ja Obecní dům
 lippu:  vaakuna

 Koordinaatit: 50°5′N, 14°25′E 
Valtio:  Tšekki
Alue (Kraj):  Hlavní město Praha
Perustamisvuosi:  870
Hallinto:  
 – Pormestari:  Bohuslav Svoboda
Pinta-ala:  
 – Kokonaispinta-ala:  496 km²
Korkeus:  177–399 m
Väkiluku (2020)  (arvio):  1 324 277
 – Väestötiheys:  2 670 as./km²
Aikavyöhyke:  UTC+1
 – Kesäaika:  UTC+2
 
 www.praha.eu/jnp/en/index.html 
Infobox OKVirheellinen NIMI-arvo: 
Praha (tšek. Praha) on Tšekin pääkaupunki ja maan suurin kaupunki. Kaupungissa on noin 1,3 miljoonaa asukasta. Praha sijaitsee Vltavajoen rannalla. Kaupungin hyvin säilynyt historiallinen keskusta kuuluu Unescon maailmanperintöluetteloon.
Maantiede ja ilmasto

Prahan sijainti on 50°05′ pohjoista leveyttä ja 14°26′ itäistä pituutta. Keskimääräinen korkeus merenpinnasta on 235 metriä. Suurin osa kaupungista sijaitsee Vltavan laaksossa. Lisäksi Praha on levittäytynyt jokilaaksoa ympäröiville kukkuloille, joita ovat Letná, Vítkov, Opyš, Vìtrov, Skalka, Emauzy, Vyšehrad, Karlov ja Petřín, joka on näistä korkein. Vltava virtaa pituudestaan 23 kilometriä kaupungin halki. Sen keskisyvyys tällä osuudella on 2,75 metriä ja suurin syvyys 10,5 metriä.
Prahassa vallitsee Köppenin ilmastoluokituksen mukaan lauhkea ilmasto. Vuoden lämpimimmät kuukaudet ovat heinäkuu ja elokuu, jolloin päivän keskimääräinen ylin lämpötila on noin 25 astetta. Kylmin kuukausi on tammikuu, jolloin keskimääräinen alin lämpötila on −2,4 astetta. Prahassa sataa meko tasaisesti ympäri vuoden. Sateisin kuukausi on heinäkuu, jolloin sataa keskimäärin noin 64 millimetriä. Kuivin kuukausi on helmikuu, jolloin sataa keskimäärin noin 19 millimetriä. Keskimääräinen vuosittainen sadanta on noin 440 millimetriä.
Liikenne- ja kulkuyhteydet

Praha on Euroopan liikenteen solmukohtia. Tärkeimmät rautatieasemat ovat Hlavní nádraži (Päärautatieasema), Holešovice, Smíchov ja Masarykovo nádraží. Kaupungissa on myös jokisatama. Prahassa sijaitsee Václav Havelin kansainvälinen lentoasema, joka on yksi entisen Itä-Euroopan suurimmista lentokentistä ja vuonna 2018 sen kautta kulki noin 18 miljoonaa matkustajaa. Prahan lentokentälle on varsin kattavasti lentoyhteyksiä joka puolelta Eurooppaa.
Prahan julkinen liikenne koostuu kolmesta metrolinjasta A, B ja C sekä raitiovaunu- ja bussilinjoista. Myös paikallisjunaliikenne on säännöllistä.
Väestö

Prahassa asui vuoden 2020 arvion mukaan 1 324 277 asukasta, mikä on noin 12,4 prosenttia koko Tšekin väestöstä. Vuoden 2011 arvion mukaan Prahassa asui 1 234 037 asukasta. Vuosina 2011–2020 kaupungin väkiluku kasvoi 7,3 prosenttia.
Vuoden 2020 arvion mukaan kaupungin asukkaista 48,9 prosenttia oli miespuolisia ja 51,1 prosenttia naispuolisia. Asukkaista 18,1 prosenttia oli 0–17-vuotiaita, 62,9 prosenttia 18–64-vuotiaita ja 19,0 prosenttia yli 64-vuotiaita.
Praha on jaettu 57 kaupunginosaan ja 22 hallintopiiriin, jotka käsittävät yhden tai muutamia kaupunginosia. Hallintopiirit on numeroitu keskustasta alkaen.
Urheilu

Prahassa pelaa kaksi jääkiekkojoukkuetta. HC Sparta Praha pelaa pääsarja Extraligassa. HC Slavia Praha pelaa nykyisin maan 2. sarjatasolla, mutta pelasi pääsarjassa kevääseen 2015 asti. Vuosina 2012–2014 kaupungissa pelasi KHL-joukkue Lev Praha. Jalkapallojoukkueista AC Sparta Praha, SK Slavia Praha ja Bohemians 1905 pelaavat maan pääsarjassa. Koripalloseura USK Praha on myös historiallisesti hyvin menestynyt.
Aiheesta muualla

Kuvia tai muita tiedostoja aiheesta Praha Wikimedia Commonsissa
Matkaopas aiheesta Praha Wikimatkoissa
Kaupungin verkkosivusto (englanniksi)
Tšekin läänit
Etelä-Böömin lääni
Etelä-Määrin lääni
Hradec Královén lääni
Karlovy Varyn lääni
Keski-Böömin lääni
Liberecin lääni
Määrin-Sleesian lääni
Olomoucin lääni
Pardubicen lääni
Plzeňin lääni
Pääkaupunkialue
Ústín lääni
Vysočinan lääni
Zlínin lääni
Euroopan kulttuuripääkaupunki
| --- | --- |
1980-luku:   1985: Ateena  1986: Firenze  1987: Amsterdam  1988: Länsi-Berliini  1989: Pariisi 
1990-luku:   1990: Glasgow  1991: Dublin  1992: Madrid  1993: Antwerpen  1994: Lissabon  1995: Luxemburg  1996: Kööpenhamina  1997: Thessaloniki  1998: Tukholma  1999: Weimar 
2000-luku:   2000: Avignon · Bergen · Bologna · Bryssel · Helsinki · Krakova · Praha · Reykjavík · Santiago de Compostela  2001: Rotterdam · Porto  2002: Brugge · Salamanca  2003: Graz  2004: Genova · Lille  2005: Cork  2006: Patras  2007: Sibiu · Luxemburg  2008: Liverpool · Stavanger  2009: Vilna · Linz 
2010-luku:   2010: Essen · Istanbul · Pécs  2011: Turku · Tallinna  2012: Guimarães · Maribor  2013: Marseille · Košice  2014: Riika · Uumaja  2015: Mons · Plzeň  2016: San Sebastián · Wrocław  2017: Aarhus · Páfos  2018: Leeuwarden · Valletta  2019: Matera · Plovdiv 
2020-luku:   2020: Rijeka · Galway  2021: Timișoara · Elefsína  2022: Kaunas · Esch-sur-Alzette  2023: Veszprém  2026: Oulu 
Unescon maailmanperintökohteet Tšekissä
Kladruby nad Labemin hevostila
Erzgebirgen ja Krušnohořín kaivosalue
Kroměřížin linna
Český Krumlovin historiallinen keskusta
Prahan historiallinen keskusta
Telčin historiallinen keskusta
Holašovicen historiallinen kylä
Pyhän kolminaisuuden pylväs
Juutalaiset korttelit ja Pyhän Prokopiuksen basilika Třebíčissä
Kutná Horan historiallinen keskusta ja kirkot
Lednice-Valticen kulttuurimaisema
Litomyšlin linna
Johannes Nepomukilaisen pyhiinvaelluskirkko
Villa Tugendhat
Václavské náměstí
Prahan linnan alue yöllä
Punatiilikatot ovat tyypillisiä Prahan asuinrakennuksille.
Škoda 15T -raitiovaunut ovat Prahan raitioliikenteen uusinta kalustoa.
A-linjan juna Malostranskán metroasemalla.
Kaarlensilta varhain aamulla.
Týnin kirkko ja Marian pylväs valaistuina.
Overcome (Alexandra Burken albumi)

| Overcome Alexandra Burke |
| --- | --- | --- |

Studioalbumin tiedot
 Äänitetty : 2008–2009
 Julkaistu: 19. lokakuuta 2009
 Tuottaja(t): The Phantom Boyz, StarGate, RedOne, Ne-Yo, Louis Biancaniello, Samuel Watters, Jim Jonsin, Rico Love, ELEMENT, Wayne Wilkins, Steve Booker, Brian Kennedy
 Tyylilaji: R&B, pop, electropop, dancepop
 Kesto: 48.43
 Levy-yhtiö: Syco Music/Epic Records
Alexandra Burken muut julkaisut
|   | Overcome 2009 | Heartbreak on Hold 2012 |
Overcome on englantilaisen pop- ja R&B-laulajan Alexandra Burken esikoisalbumi, joka julkaistiin Britanniassa 19. lokakuuta 2009. Albumi on Burken ensimmäinen julkaisu hänen voitettuaan maansa kykyjenetsintäkilpailun X Factorin vuonna 2008.
Ensimmäinen albumilta julkaistu single oli "Bad Boys", joka oli ensimmäisellä listaviikollaan Ison-Britannian ja Irlannin singlelistojen sijalla yksi. Overcome-albumin rajoitetussa, kaksi CD:tä sisältävässä versiossa on myös joitakin Burken X Factorissa nähtyjä esiintymisiä. Albumin toisena singlenä julkaistiin "Broken Heels" ja kolmantena "All Night Long", vaikka alun perin "The Silence" -kappaleen oli pitänyt olla albumin kolmas single.
Overcome-albumi oli myös Urban Music Awards -ehdokkaana vuoden 2010 parhaan albumin kategoriassa.
Taustaa

Burken voitettua Ison-Britannian X Factorin hän solmi miljoonan punnan arvoisen levytyssopimuksen Simon Cowellin Syco Music -levy-yhtiön kanssa. Burken esikoissinglenä julkaistiin X Factorin voittajalaulu "Hallelujah", joka oli cover-versio Leonard Cohenin alkuperäisestä kappaleesta.
Alun perin Overcome-albumi aiottiin julkaista maaliskuussa 2009, äitienpäivän aikaan, mutta julkaisu siirrettiin seuraavaan syksyyn. Lopulta albumi julkaistiin Isossa-Britanniassa 19. lokakuuta 2009.
13. helmikuuta 2009 kerrottiin, että Burke oli solminut 3,5 miljoonan punnan arvoisen, viisi albumia käsittävän Yhdysvaltojen levytysopimuksen Epic Recordsin kanssa.
Äänitys ja tuottaminen

17. maaliskuuta 2009 MTV uutisoi Pharrell Williamsin ja Akonin olevan mukana tuottamassa Burken esikoisalbumia, kun taas Daily Mail kertoi Burken työskentelevän yhdessä Stargaten, Ne-Yon ja RedOnen kanssa. Burken virallisella internetsivustolla vahvistettiin RedOnen olevan mukana työstämässä Burken esikoisalbumille tulevia kappaleita, muun muassa "Broken Heels" -laulua.
Yhdysvaltalaisten tuottajien kanssa työskentelyn lisäksi Burke teki yhteistyötä Steve Bookerin ja brittiläisen laulaja-lauluntekijä Taio Cruzin kanssa. Booker tuotti esimerkiksi kappaleen "You Broke My Heart", jonka hän kirjoitti yhdessä Niara Scarlettin ja Pixie Lottin kanssa.
| 0 | 1 | 2 |
| --- | --- | --- |
| ” | Overcome on hyvin 'minua'. Siinä on paljon persoonallisuuttani. Se on syvällinen. Joka päivä studiolle mennessäni toin mukanani päiväkirjani – olen pitänyt sitä siitä asti, kun olin yhdeksän [...] Luin kaiken, mitä olin tehnyt viimeisen kuuden kuukauden aikana tai mahdollisesti, mitä olin tehnyt päivää aiemmin, ja me kirjoitimme siitä. Niinpä laulut ovat hyvin syvällisiä ja minulle todellisia ja uskon niihin. Laulan vain sellaisia lauluja, joihin uskon. Se on sekoitus nopeatempoista materiaalia ja balladeja. Koska olen aika äänekäs, nopeatempoiset kappaleet ovat sellaisia. Kun lauloin balladeja, itkin äänittäessäni niitä. Albumin laulut ovat minulle hyvin tunteikkaita ja toivon, että ihmiset voivat samaistua niihin. | ” |
–  Alexandra Burke. 
Burke on paljastanut tekevänsä joitakin muutoksia Overcomeen Yhdysvaltain-versiota varten. Hän on kuitenkin sanonut käyttävänsä samoja musiikkivideoita, eikä usko Yhdysvaltojen version eroavan paljon Ison-Britannian versiosta. Burke on myös sanonut halunneensa kuvata "Bad Boys"- ja "Broken Heels" -kappaleiden musiikkivideot Los Angelesissa, koska olisi paljon viisampaa ja halvempaa tehdä vain yksi video.
11. ja 12. heinäkuuta 2009 kaksi ennen kuulematonta kappaletta, "Overcome" ja "Perfect", päätyivät Internetiin. Simon Cowell vahvisti laulujen olevan varhaisia demoraitoja, jotka hakkerit olivat varastaneet. Maaliskuussa 2010 uutisoitiin Syco Musicin kärsineen taas hakkereista, jotka olivat onnistuneet saamaan haltuunsa 14 Burken uutta äänitettä sekä 26 Leona Lewisin äänitettä.
Vastaanotto

Overcome keräsi kriitikoilta pääasiassa positiivisia arvosteluja. Neljä tähteä viidestä albumille antanut Alex Hardy kirjoitti The Times -lehdessä Burken laulavan moitteettomasti joitakin suuria balladeja, mutta totesi niiden olevan ainoastaan täytettä sci-fi disco -raitojen mukana. Hän myös sanoi rytmikkäiden kappaleiden muistuttavan läheisesti Christina Aguileraa ja Lady Gagaa. The Guardian -lehden Alexis Petridis kirjoitti balladien olevan harvoin minkään pop/soul-albumin kohokohta, mutta totesi Overcomen balladien kääntävän huomion pois lyyrisestä hölynpölystä, kuten "nostit minut ylös, olen tullut loukatuksi niin monet kerran aiemmin, jotkut asiat ovat kamppailun arvoisia" ja niin edelleen. BBC:n Al Fox luonnehti albumia ajanmukaiseksi, persoonalliseksi ja suuremmallekin yleisölle helposti lähestyttäväksi.
Simon Price kirjoitti The Independent -lehdessä "Bad Boys" -singlen olevan puhdas kopio Britney Spearsin "Womanizer"-kappaleesta sekä "Good Night Good Morning" -kappaleen olevan Primark-R&B:tä. Virgin Median Ian Gittins, joka antoi albumille kaksi tähteä viidestä, kirjoitti Overcome-albumin olevan yllätyksettä kiiltävä, saumaton yhteenveto R&B:tä. Hän totesi "Dumb"-kappaleen olevan Rihanna-tyylinen ja lisäsi vielä, että edes Simon Cowellin miljoonat eivät pysty saamaan albumille sielukkuutta.
Vastaanotto > Listasijoitukset

Overcome oli ensimmäisellä listaviikollaan Ison-Britannian albumilistan sijalla yksi myyden yli 132 000 kappaletta ensimmäisen viikon aikana. Albumi vietti yhteensä kaksikymmentä viikkoa listalla neljänkymmenen parhaan joukossa ja sen vahvistettiin myyneen Isossa-Britanniassa platinaa, 300 000 kappaletta, kolme viikkoa julkaisunsa jälkeen. Tähän mennessämilloin? Overcome on ollut 36 viikkoa Ison-Britannian Top 75:ssä ja sitä on myyty 622 000 kappaletta eli tuplaplatinaa. Irlannissa albumi sijoittui ensimmäisellä viikolla toiseksi myyden kaiken kaikkiaan tuplaplatinaa, yli 30 000 kappaletta.
Kappaleet

Bad Boys – 3.26 (feat. Flo Rida)
Good Night Good Morning – 3.37 (feat. Ne-Yo)
The Silence – 4.01
All Night Long – 4.23
Bury Me (6 Feet Under) – 3.33
Broken Heels – 4.09
Dumb – 3.22
Overcome – 3.53
Gotta Go – 4.00
You Broke My Heart – 3.37
Nothing But the Girl – 3.37
They Don’t Know – 3.13
Hallelujah – 3.37 (Ison-Britannian bonuskappale)
Siperianmaaorava

| Siperianmaaorava |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset jyrsijät Sciuromorpha
Heimo::  Oravat Sciuridae
Alaheimo::  Xerinae
Tribus::  Marmotini
Suku::  Maaoravat Tamias
Laji::  sibricus
Kaksiosainen nimi
 Tamias sibiricus  (Laxmann, 1769) 
Synonyymit
 Eutamias sibiricus 
 Levinneisyyskartta
Katso myös
   Siperianmaaorava Wikispeciesissä   Siperianmaaorava Commonsissa 
Infobox OKNimi-testi OK: 
Siperianmaaorava (Tamias sibiricus) on maaoravien sukuun kuuluva jyrsijälaji. Lajia tavataan osissa Pohjois-Aasiaa ja Euroopan puoleisella Venäjällä. Vieraslajina sitä tavataan useammassa Länsi-Euroopan maassa. EU:ssa se on haitallisten vieraslajien listalla ja Suomessa kansallisesti haitallinen vieraslaji, joskaan vakiintuneita kantoja Suomessa ei ole. Historiallisesti sitä on saattanut esiintyä Suomessakin. Kansainvälinen luonnonsuojeluliitto IUCN on määritellyt siperianmaaoravan elinvoimaiseksi lajiksi.
Taksonomia

Siperianmaaorava voidaan jakaa yhdeksään alalajiin:
T. s. sibiricus Altaivuorilla ja Siperiassa
T. s. asiaticus Siperian pohjoiset keskiosat ja Kamtšatka
T. s. lineatus Sahalin ja Hokkaidō
T. s. okadae Etelä-Kuriilit
T. s. ordinalis Kiinassa
T. s. orientalis Siperia, Pohjois-Kiina ja Korea
T. s. pallasi
T. s. senescens Kiinassa
T. s. umbrosus Kiinan Gansussa
Koko ja ulkonäkö

Siperianmaaorava on maaoravaksi pienikokoinen. Ruumiin pituus on 147,5–150,5 mm, hännän pituus 106,5–116,2 mm ja paino 93,4–99,5 g. Turkin selkäpuolella on viisi mustaa raitaa. Niiden välissä turkki on kellertävän ruskeaa. Selän sivulla molemmilla puolilla kulkee valkoinen raita mustien välissä. Häntä on ruumista lyhyempi.
Levinneisyys ja elinympäristö

Siperianmaaoravaa tavataan alueella, joka käsittää osia Etelä-Koreasta, Japanista, Kazakstanista, Kiinasta, Mongoliasta, Pohjois-Koreasta ja Venäjästä. Suurin osa levinneisyysalueesta on Aasian puolella, mutta sitä tavataan Euroopan puoleiselle Venäjälle saakka.
Laji on saattanut aiemmin elää myös Ruotsissa ja Suomessa. Kirjallisuudessa on mainittu havainnot Ruotsin Taalainmaalta 1700-luvun lopulta ja Suomen Pohjanmaalta ja Pohjois-Savosta 1800-luvun lopulta. Museonäytteitä tai muita varmoja todisteita ei kuitenkaan ole säilynyt.
Vieraslajina luonnollisen esiintymisalueensa ulkopuolella siperianmaaoravaa tavataan myös Alankomaissa, Belgiassa, Italiassa, Saksassa ja Sveitsissä, sekä Japanin Honshūlla. Laji on ollut EU:n haitallisten vieraslajien listalla vuodesta 2016. Suomessa kaikki maaoravat on määritelty kansallisesti haitallisiksi vieraslajeiksi, joita ei saa esimerkiksi pitää lemmikkeinä.
Lajin elinympäristö käsittää havu- tai sekametsiä alueilla, joiden aluskasvillisuudesta löytyy runsaasti marjakasveja. Metsien lisäksi sitä tavataan tasangoilla ja aukeilla alueilla. Vuoristoilla sitä tavataan puurajaan saakka.
Elintavat

Siperianmaaorava on päiväaktiivinen ja aktiivisimmillaan se on aamuisin. Se tekee maahan pesäkoloja, joissa olevia kammioita käytetään nukkumiseen ja ravinnon varastointiin. Ulostamiseen käytetään omia pieniä kammioitaan. Jokaisella siperianmaaravalla on oma kolonsa. Koloista voi tulla jopa yhdeksän metrin mittaisia. Se voi joskus myös tehdä pesän esimerkiksi puunrunkoihin tai kantoihin. Urosten kotialueella on kokoa 1,86 hehtaaria ja naaraiden 0,76 hehtaaria. Laji ei ole kuitenkaan territoriaalinen. Kotialueet voivat olla päällekkäisiä. Urosten alueet ovat tavallisemmin päällekkäisiä naaraiden, kuin toisten urosten alueiden kanssa. Talvisin laji horrostaa. Horroksen alkamisajankohtaan vaikuttaa esimerkiksi ravintotilanne. Aikuiset aloittavat horroksen ennen keskenkasvuisia. Joillain alueilla se saattaa jättää horroksen väliin ollen muuten vähemmän aktiivinen.
Laji lisääntyy horroksen jälkeen huhti–toukokuussa. Naaraat ovat vastaanottavia vain yhden päivän ajan, yleensä vain pari päivää horroksen päättymisen jälkeen. Niillä on kolme eri erityistä äännähdystä, joita ne päästävät kiimassa. Yksi toimii mainoksen tapaan ja kaksi muuta liittyvät parin viettelyyn. Tiineys kestää 30–31 päivää. Eri laboratoriokokeissa poikasia on ollut keskimäärin 4,4 (1–8) ja 4,7 (2–7). Luonnossa ne saavat yhden poikueen vuodessa, mutta vankeudessa kaksikin vuodessa on mahdollista.
Siperianmaaorava käyttää ravinnokseen etenkin erilaisia siemeniä. Huomattavin niiden lähde on siperiansembra. Siementen lisäksi se saattaa syödä myös esimerkiksi kasveja, hyönteisiä ja nilviäisiä. Siperianmaaorava voi uhata myös lintujen munia. Se on esimerkiksi merkittävä ruskolinnun munien saalistaja. Joillain paikoilla se saattaa hävittää niiden munista jopa 80–90 %. Laji alkaa kerätä ruokaa talvea varten elokuun paikkeilla. Talvivaraston koko on yleensä 3–4 kg.
Ainakin Kiinassa siperianmaaoravilla on esiintynyt myös ihmisillä ja karjalla esiintyvää alkueläintä Cryptosporidium parva. Sukkulamatoja niillä esiintyy neljää eri lajia. Japanissa siperianmaaoravilla on tavattu yersinoosia ihmisillä aiheuttavaa bakteeria Yersinia enterocolitica.